11.8.2023
DA
Den Europæiske Unions Tidende
C 283/135 Onsdag den 15. februar 2023
(5)
Initiativet har til formål at styrke det teknologiske og industrielle grundlags konkurrenceevne og modstands­ dygtighed for så vidt angår halvledere og samtidig styrke og diversificere FUI-kapaciteten i økosystemet for halvledere og kapaciteten til at udforme og producere avancerede, bæredygtige og innovative komponenter samt mindske afhængigheden af et begrænset antal virksomheder og geografiske områder i tredjelande.
Disse mål bør støttes ved at bygge bro over kløften mellem Unionens avancerede FUI-kapacitet og den industrielle udnyttelse heraf og ved at investere i de pågældende bestræbelser.
Den bør fremme kapacitetsopbygning med henblik på FUI, udformning, fremstilling, produktion, emballering og systemintegration af næste generation af halvlederteknologier såsom fotonik og kvanteteknologier samt udvikling af eksisterende halvlederteknologier.
Det bør styrke samarbejdet mellem centrale aktører i hele Unionen, styrke Europas forsynings- og værdikæder for halvledere, imødekomme centrale industrisektorer og skabe nye markeder.
(5a)
For at opnå den størst mulige positive virkning af EU-finansieringen og det mest effektive bidrag til Unionens politiske mål bør fællesforetagendet for mikrochips og mikrochipfonden søge at maksimere potentialet hos private og/eller offentlige partnere.
Sådanne partnere bør omfatte industrien, FUI- og teknologiorganisationer, organer, der har fået overdraget offentlige tjenesteydelsesopgaver på lokalt, regionalt, nationalt eller internationalt plan, og civilsamfundsorganisationer såsom fonde, der støtter og/eller udfører FUI, forudsat at de ønskede virkninger kan opnås mere effektivt i partnerskab end af Unionen alene.
(5b)
Fællesforetagendet for mikrochips og mikrochipfonden bør sammen oprette private og/eller offentlige partnerskaber, f.eks.
gennem aftalememoranda, med henblik på at opnå specifikke virkninger mere effektivt.
Sådanne partnerskaber kan omfatte industrien, FUI- og teknologiorganisationer, organer, der har fået overdraget offentlige tjenesteydelsesopgaver på lokalt, regionalt, nationalt eller internationalt plan, og civilsamfunds­ organisationer såsom fonde, der støtter og/eller udfører FUI.
(5c)
For at opnå et effektivt åbent strategisk autonomi bør støttemodtagere, der modtager finansiel støtte fra initiativet, træffe foranstaltninger til at forhindre uønskede teknologi- og videnoverførsler, der udvikles inden for rammerne af initiativet, ved at gøre brug af den vifte af instrumenter, der er til rådighed på EU-plan og nationalt plan.
Medlemsstaterne og Kommissionen bør underrettes og bør kunne gribe ind, når der opstår risiko for overførsler fra EU-enheder til lande uden for Unionen som følge af udenlandske overtagelser eller andre foranstaltninger, som enheder uden for Unionen har truffet for at gennemtvinge teknologi- eller videnoverførsler.
(5d)
Investering i talent og færdigheder bør betragtes som en nøgleprioritet i initiativet.
Tilgængeligheden af talent er afgørende for at tiltrække investeringer i halvledere.
Unionen bør fremme det menneskelige potentiale og færdigheder gennem STEM-uddannelse med særligt fokus på kvinder, som er underrepræsenteret i disse sektorer.
For at maksimere virkningen af fællesforetagendet for mikrochips bør det søge at finde synergier med andre programmer og finansieringsmuligheder inden for færdigheder og uddannelse.
Fællesforetagendet for mikrochips bør, hvor det er relevant og hensigtsmæssigt i henhold til de eksisterende Horisont Europa-regler, søge at styrke sit internationale samarbejde, hvilket er afgørende for at sikre adgang til talent, viden, ekspertise og markeder på verdensplan.
(6)
Initiativet bør forsynes med de nødvendige midler, som er tilstrækkelige til, at det kan nå sine ambitiøse mål.
Initiativet bør gennemføres ved hjælp af aktioner, der bør bygge på den stærke videnbase, der er erhvervet gennem fællesforetagendet for centrale digitale teknologier.
Fællesforetagendet for centrale digitale teknologier bør have til opgave at yde finansiel støtte gennem ethvert instrument eller enhver procedure, som er fastsat i Horisont Europa eller programmet for et digitalt Europa, til aktioner, der finansieres under initiativet.
Desuden bør fællesforetagendet for centrale digitale teknologier omdøbes til fællesforetagendet for mikrochips.
Der bør i hele fællesforetagendet for mikrochips' levetid afsættes mindst 2,5 mia.
EUR til pilotlinjer, designinfrastrukturer, kompetencecentre og andre kapacitetsopbygningsaktiviteter.
(7)
De aktiviteter, der finansieres af fællesforetagendet for mikrochips, bør være omfattet af et enkelt arbejdsprogram, som bør vedtages af bestyrelsen.
Inden hvert arbejdsprogram udarbejdes, bør repræsentantskabet for de offentlige myndigheder definere den del af arbejdsprogrammet, der vedrører kapacitetsopbygningsaktiviteter og FUI-aktivi­ teter, herunder de tilhørende udgiftsoverslag, under hensyntagen til Det Europæiske Halvlederråds rådgivning og